

|  |  |
| --- | --- |
| Kirje | OKM/35/040/2019 |
|  |  |
|  |   |
| xx.9.2019 |   |

Jakelussa mainituille

Viite

Asia Luonnos: Jatkuvan oppimisen uudistus –hankkeen asettaminen

Hallitusohjelman mukaan toteutetaan parlamentaarinen jatkuvan oppimisen uudistus, jolla vastataan läpi elämän jatkuvaan tarpeeseen kehittää ja uudistaa omaa osaamista. Kokonaistarkastelussa otetaan huomioon koko koulutuspolun koulutuksen tarjonnan ja rahoituksen, sosiaaliturvan, muutosturvan, työttömyysturvan, omaehtoisen ja työvoimapoliittisen koulutuksen sekä osaamisen tunnistamisen niveltäminen uuteen järjestelmään. Uudistus toteutetaan kolmikantaisena yhteistyönä yhdessä koulutuksen järjestäjien kanssa.

Hallituksen jatkuvaa oppimista koskevien linjausten toteuttamista varten opetus- ja kulttuuriministeriö asettaa Jatkuvan oppimisen uudistus –hankkeen. Hanketta ohjaa parlamentaarinen jatkuvan oppimisen uudistusryhmä. Työtä tukemaan asetetaan laaja-alainen seurantaryhmä.

Valtioneuvostossa uudistusta johtaa osaamisen, sivistyksen ja innovaatioiden ministerityöryhmä.

**Toimikausi**

Jatkuvan oppimisen uudistusryhmän ja seurantaryhmän toimikausi on

1.9.2019–31.12.2020.

**Tehtävät**

Tehtävänä on valmistella ehdotukset seuraavien hallitusohjelman linjausten toteuttamiseksi:

* Eri koulutusasteiden toimintaa, ohjausta ja rahoitusta kehitetään siten, että syntyy kattava tarjonta työelämälähtöisiä, monimuotoisia koulutuskokonaisuuksia.
* Laaditaan kansalliset osaamisen tunnistamisen ja tunnustamisen periaatteet.
* Luodaan kattavat elinikäisen ohjauksen palvelut, jotta kaikilla on yhdenvertaiset mahdollisuudet jatkuvaan oppimiseen ja jotta osaamisen kehittämistä ohjataan yksilön ja yhteiskunnan kannalta strategisesti. Ohjauksen avulla tuetaan myös aliedustettujen ryhmien osallistumista jatkuvaan oppimiseen. Erityisenä haasteena tunnistetaan, että työn murros ja digitalisaatio muuttavat eniten matalamman koulutustason vaativia töitä, joka korostaa uudelleenkoulutusta ryhmissä, jotka nykyisin osallistuvat vähän aikuiskoulutukseen.
* Kehitetään korkeakoulujärjestelmää oppijan ja jatkuvan oppimisen alustaksi. Eri statuksella toimivat oppijat – tutkinto-opiskelijat, elinikäiset oppijat ja opiskelupaikkaa vailla olevat – voisivat opiskella joustavasti kaikkien Suomen korkeakoulujen tarjonnasta organisaatiorajoista ja maantieteellisistä rajoituksista riippumatta.
* Painotetaan korkeakoulujen ohjausta ja rahoitusta siten, että se kannustaa avaamaan koulutustarjontaansa mahdollisimman laajasti muillekin kuin omille tutkinto-opiskelijoille sekä järjestämään opetusta yhteistyössä korkeakoulujen kesken.
* Kehitetään rakennemuutoksen ennakointia. Kiinnitetään erityistä huomiota aloihin, joihin kohdistuu muutospaineita teknologian kehityksen ja ilmastonmuutoksen seurauksena. Muutosturvaa kehitetään parantamaan työntekijöiden osaamista ja työllistymistä.
* Kehitetään opintovapaata ja mahdollistetaan sen yhä laajempi käyttö aikuiskoulutustukea kehittäen. Aikuiskoulutustuki uudistetaan tukemaan työn ja opiskelun yhteensovittamista.
* Lisätään työelämässä muunto-, täydennys- ja erikoistumiskoulutuksia. Tavoitteena on jatkuvan oppimisen edistäminen, työntekijöiden työsuhdeturvan parantaminen, aikuisten puuttuvien perustaitojen vahvistaminen sekä eri alueiden ja toimialojen työvoimatarpeeseen vastaaminen.

* Kehitetään yksilöiden erilaisten tarpeiden pohjalta uusia kustannustehokkaita palvelumuotoja. Tarjotaan yksilöityjä koulutuskokonaisuuksia esimerkiksi toisen asteen ja vapaan sivistystyön oppilaitoksissa mahdollistamalla myös ammatilliset näyttötutkinnot. Erityisenä painopisteenä otetaan huomioon vähän koulutetut, uudelleenkoulutettavat työttömät ja työttömyysuhan alla olevat.
* Parannetaan työttömien mahdollisuuksia opiskella sivutoimisesti työnhaun ohessa.
* Selvitetään mahdollisuudet laajentaa työllisyysrahaston tehtäviä tukemaan nykyistä laajemmin aikuisten osaamisen kehittämistä ja työkyvyn ylläpitämistä.

**Organisointi**

Jatkuvan oppimisen uudistusryhmä

Opetusministeri Li Andersson, puheenjohtaja

Työministeri Timo Harakka, varapuheenjohtaja

Tiede- ja kulttuuriministeri Hanna Kosonen, varapuheenjohtaja

xxx, Suomen Keskusta

xxx, Perussuomalaiset

xxx, Kansallinen Kokoomus

xxx, Suomen Sosiaalidemokraattinen Puolue

xxx, Vihreä Liitto

xxx, Vasemmistoliitto

xxx, Suomen ruotsalainen kansanpuolue

xxx, Suomen Kristillisdemokraatit (KD)

xxx, Liike Nyt

Pysyvinä asiantuntijoina opetus- ja kulttuuriministeriön, työ- ja elinkeinoministeriön, valtiovarainministeriön ja sosiaali- ja terveysministeriön kansliapäälliköt.

Parlamentaarisen ryhmän tukena toimi ryhmä, johon työmarkkinajärjestöt nimeävät edustajansa. Tarkoitus on, että Sitra fasilitoi jatkuvan oppimisen uudistusryhmän työtä.

Jatkuvan oppimisen seurantaryhmä

xxx, opetus- ja kulttuuriministeriö, puheenjohtaja

xxx, työ- ja elinkeinoministeriö, varapuheenjohtaja

xxx, Akava ry

xxx, Elinkeinoelämän Keskusliitto ry

xxx, Kirkkohallitus/Kirkon työmarkkinalaitos

xxx, KT Kuntatyönantajat

xxx, Suomen Ammattiliittojen Keskusjärjestö SAK ry

xxx, Suomen Yrittäjät ry

xxx, Toimihenkilökeskusjärjestö STTK ry

xxx, valtiovarainministeriö/Valtion työmarkkinalaitos

xxx, Ammattikorkeakoulujen rehtorineuvosto ARENE ry

xxx, Ammattiosaamisen kehittämisyhdistys AMKE ry

xxx, ELY-keskus

xxx, TE-toimisto

xxx, Suomen Rehtorit ry

xxx, Suomen yliopistojen rehtorineuvosto UNIFI ry

xxx, Finlands Svenska Lärarförbund (FSL)

xxx, Vapaa Sivistystyö ry

xxx, Suomen Lukiolaisten Liitto ry

xxx, Suomen Ammattiin Opiskelevien Liitto - SAKKI ry

xxx, Suomen Opiskelija-Allianssi - OSKU ry

xxx, Suomen ylioppilaskuntien liitto (SYL) ry

xxx, Suomen opiskelijakuntien liitto - SAMOK ry

xxx, Finlands Svenska Skolungdomsförbund, FSS

xxx, Suomen Kuntaliitto ry

xxx, Opetusalan Ammattijärjestö OAJ ry

xxx, Sivistystyönantajat

xxx, Saamelaiskäräjät

xxx, Opetushallitus

xxx, oikeusministeriö

xxx, sisäministeriö

xxx, sosiaali- ja terveysministeriö

xxx, työ- ja elinkeinoministeriö

xxx, valtiovarainministeriö

xxx, opetus- ja kulttuuriministeriö

Seurantaryhmällä voi olla alatyöryhmiä.

**Aikataulu**

Jatkuvan oppimisen uudistusryhmän tulee laatia esityksensä 31.12.2020 mennessä.

**Kustannukset**

Hankkeen kulut maksetaan talousarviotililtä 29.01.01. Matkakulujen osalta toimitaan valtion matkustussäännön ohjeiden mukaisesti.

|  |  |
| --- | --- |
| Opetusministeri | Li Andersson |
|   |   |

Jakelu Jatkuvan oppimisen uudistusryhmän jäsenet
Jatkuvan oppimisen seurantaryhmän jäsenet

Tiedoksi Valtiosihteerit
Erityisavustajat
Opetus- ja kulttuuriministeriön osastot ja yksiköt
Sosiaali- ja terveysministeriö
Työ- ja elinkeinoministeriö
Valtiovarainministeriö